
1. EUROOPAN PARLAMENTIN PÄÄTÖSEHDOTUS
vastuuvapauden myöntämisestä Euroopan koulutussäätiön talousarvion toteuttamisesta varainhoitovuonna 2022
(2023/2163(DEC))
Euroopan parlamentti, joka
–	ottaa huomioon Euroopan koulutussäätiön lopullisen tilinpäätöksen varainhoitovuodelta 2022,
–	ottaa huomioon tilintarkastustuomioistuimen vuosikertomuksen EU:n virastoista varainhoitovuodelta 2022 sekä virastojen vastaukset[footnoteRef:1], [1:  EUVL C, C/2023/594, 27.10.2023.] 

–	ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2022 koskevan lausuman tilien luotettavuudesta[footnoteRef:2] sekä tilien perustana olevien toimien laillisuudesta ja sääntöjenmukaisuudesta, [2:  EUVL C, C/2023/112, 12.10.2023.] 

–	ottaa huomioon neuvoston ... helmikuuta 2024 antaman suosituksen varainhoitovuoden 2022 talousarvion toteuttamista koskevan vastuuvapauden myöntämisestä säätiölle (00000/2024 – C9‑0000/2024),
–	ottaa huomioon Euroopan unionin toiminnasta tehdyn sopimuksen 319 artiklan,
–	ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18. heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046[footnoteRef:3] ja erityisesti sen 70 artiklan, [3:  EUVL L 193, 30.7.2018, s. 1.] 

–	ottaa huomioon Euroopan koulutussäätiön perustamisesta 16. joulukuuta 2008 annetun Euroopan parlamentin ja neuvoston asetuksen (EY) N:o 1339/2008[footnoteRef:4] ja erityisesti sen 17 artiklan, [4:  EUVL L 354, 31.12.2008, s. 82.] 

–	ottaa huomioon Euroopan parlamentin ja neuvoston asetuksen (EU, Euratom) 2018/1046 70 artiklassa tarkoitettuja, SEUT-sopimuksen ja Euratomin perustamissopimuksen nojalla perustettuja elimiä koskevasta varainhoidon puiteasetuksesta 18. joulukuuta 2018 annetun komission delegoidun asetuksen (EU) 2019/715[footnoteRef:5] ja erityisesti sen 105 artiklan, [5:  EUVL L 122, 10.5.2019, s. 1.] 

–	ottaa huomioon työjärjestyksen 100 artiklan ja liitteen V,
–	ottaa huomioon työllisyyden ja sosiaaliasioiden valiokunnan lausunnon,
–	ottaa huomioon talousarvion valvontavaliokunnan mietinnön (A9‑0000/2024),
1.	myöntää Euroopan koulutussäätiön johtajalle vastuuvapauden säätiön talousarvion toteuttamisesta varainhoitovuonna 2022 / lykkää päätöstä vastuuvapauden myöntämisestä Euroopan koulutussäätiön johtajalle säätiön talousarvion toteuttamisesta varainhoitovuonna 2022;
2.	esittää huomautuksensa oheisessa päätöslauselmassa;
3.	kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan koulutussäätiön johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

[bookmark: _Toc157414994]2. EUROOPAN PARLAMENTIN PÄÄTÖSEHDOTUS
Euroopan koulutussäätiön varainhoitovuoden 2022 tilien päättämisestä
(2023/2163(DEC))
Euroopan parlamentti, joka
–	ottaa huomioon Euroopan koulutussäätiön lopullisen tilinpäätöksen varainhoitovuodelta 2022,
–	ottaa huomioon tilintarkastustuomioistuimen vuosikertomuksen EU:n virastoista varainhoitovuodelta 2022 sekä virastojen vastaukset[footnoteRef:6], [6:  EUVL C, C/2023/594, 27.10.2023.] 

–	ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2022 koskevan lausuman tilien luotettavuudesta[footnoteRef:7] sekä tilien perustana olevien toimien laillisuudesta ja sääntöjenmukaisuudesta, [7:  EUVL C, C/2023/112, 12.10.2023.] 

–	ottaa huomioon neuvoston ... helmikuuta 2024 antaman suosituksen varainhoitovuoden 2022 talousarvion toteuttamista koskevan vastuuvapauden myöntämisestä säätiölle (00000/2024 – C9‑0000/2024),
–	ottaa huomioon Euroopan unionin toiminnasta tehdyn sopimuksen 319 artiklan,
–	ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18. heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046[footnoteRef:8] ja erityisesti sen 70 artiklan, [8:  EUVL L 193, 30.7.2018, s. 1.] 

–	ottaa huomioon Euroopan koulutussäätiön perustamisesta 16. joulukuuta 2008 annetun Euroopan parlamentin ja neuvoston asetuksen (EY) N:o 1339/2008[footnoteRef:9] ja erityisesti sen 17 artiklan, [9:  EUVL L 354, 31.12.2008, s. 82.] 

–	ottaa huomioon Euroopan parlamentin ja neuvoston asetuksen (EU, Euratom) 2018/1046 70 artiklassa tarkoitettuja, SEUT-sopimuksen ja Euratomin perustamissopimuksen nojalla perustettuja elimiä koskevasta varainhoidon puiteasetuksesta 18. joulukuuta 2018 annetun komission delegoidun asetuksen (EU) 2019/715[footnoteRef:10] ja erityisesti sen 105 artiklan, [10:  EUVL L 122, 10.5.2019, s. 1.] 

–	ottaa huomioon työjärjestyksen 100 artiklan ja liitteen V,
–	ottaa huomioon työllisyyden ja sosiaaliasioiden valiokunnan lausunnon,
–	ottaa huomioon talousarvion valvontavaliokunnan mietinnön (A9‑0000/2024),
1.	hyväksyy Euroopan koulutussäätiön varainhoitovuoden 2022 tilien päättämisen / lykkää Euroopan koulutussäätiön varainhoitovuoden 2022 tilien päättämistä;
2.	kehottaa puhemiestä välittämään tämän päätöksen Euroopan koulutussäätiön johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).


[bookmark: _Toc157414995]3. EUROOPAN PARLAMENTIN PÄÄTÖSLAUSELMAESITYS
joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan koulutussäätiön talousarvion toteuttamisesta varainhoitovuonna 2022
(2023/2163(DEC))
Euroopan parlamentti, joka
–	ottaa huomioon päätöksensä vastuuvapauden myöntämisestä Euroopan koulutussäätiön talousarvion toteuttamisesta varainhoitovuonna 2022,
–	ottaa huomioon työjärjestyksen 100 artiklan ja liitteen V,
–	ottaa huomioon työllisyyden ja sosiaaliasioiden valiokunnan lausunnon,
–	ottaa huomioon talousarvion valvontavaliokunnan mietinnön (A9‑0000/2024),
A.	toteaa, että Euroopan koulutussäätiön, jäljempänä ’säätiö’, tulo- ja menotaulukon[footnoteRef:11] mukaan sen lopullinen talousarvio varainhoitovuodeksi 2022 oli 25 051 848 euroa, mikä merkitsee 17,05 prosentin lisäystä vuoteen 2021 verrattuna; toteaa, että säätiön talousarvio rahoitetaan kokonaan unionin talousarviosta; [11:  EUVL C 38, 31.1.2023, s.16.] 

B.	ottaa huomioon, että tilintarkastustuomioistuin toteaa kertomuksessaan säätiön tilinpäätöksestä varainhoitovuodelta 2022 saaneensa kohtuullisen varmuuden siitä, että säätiön tilit olivat luotettavat ja tilien perustana olevat toimet olivat lailliset ja sääntöjenmukaiset;
Talousarvio- ja varainhallinto
1.	panee arvostaen merkille, että varainhoitovuonna 2022 toteutetun talousarvion seurannan tuloksena talousarvion toteutusaste oli korkeat 99,98 prosenttia, mikä merkitsee lievää 0,07 prosentin lisäystä vuoteen 2021 verrattuna; panee merkille, että maksumäärärahojen käyttöaste oli 97,70 prosenttia, mikä merkitsee 11,48 prosentin lisäystä edellisvuoteen verrattuna;
Toiminnan tuloksellisuus
2.	panee tyytyväisenä merkille, että säätiö käyttää tiettyjä toimenpiteitä keskeisinä tulosindikaattoreina, joilla arvioidaan sen toiminnasta saatavaa lisäarvoa, ja muita toimenpiteitä, joilla parannetaan sen talousarviohallintoa;
3.	panee merkille, että säätiön toimien toteutusaste oli 93 prosenttia, mikä on hieman vähemmän kuin vuonna 2021, ja ajoissa toteutettujen toimien asti 89 prosenttia; panee tyytyväisenä merkille, että säätiö on ylittänyt tai ylittänyt selvästi kaikkien keskeisten tulosindikaattoreiden tavoitteet;
4.	panee merkille säätiön vuoden 2022 keskeiset saavutukset, jotka perustuvat kolmeen strategiseen tavoitteeseen: merkitykselliset taidot ja ennakointi, taitojen kehittäminen ja validointi sekä koulutuspolitiikkojen tuloksellisuus ja laatu; panee merkille, että säätiö toteuttaa nämä tavoitteet kolmella keskeisellä palvelulla: osaamiskeskus, seuranta ja arviointi sekä poliittinen neuvonta;
5.	panee merkille säätiön vuonna 2022 käynnistämät uudet aloitteet, kuten uusi Team Europe -aloite eteläisellä ja itäisellä Välimerellä ja hallinnon oppimistoimien ja ‑vuoropuhelun GLAD-verkoston kokous; panee merkille sen osaamisverkoston kasvun ja marraskuisen ENE-verkkokonferenssin, jonka osallistujille tarjottiin mahdollisuus kertoa temaattisen kumppanuuden työn kehityksistä ja tuloksista;
6.	panee tyytyväisenä merkille, että säätiön vastauksena häiriöihin, kuten covid‑19‑pandemian jatkuviin vaikutuksiin ja Venäjän Ukrainaan kohdistamaan hyökkäykseen, toteuttamat toimenpiteet olivat erittäin tehokkaita vuotuisen työohjelman jatkuvan ja erittäin korkea-asteisen toteutumisen varmistamisessa; antaa säätiölle tunnustusta aloitteesta tukea Ukrainaa ukrainalaisten pakolaisten pätevyyksien, osaamisen ja opiskelujaksojen tunnustamisen verkkoresurssikeskuksen avulla ja muin keinoin sekä ryhtyä toimiin mahdollisuuksien ja tarpeen mukaan tiiviissä yhteydessä Euroopan komission eri palvelujen kanssa hyödyntäen aihekohtaista asiantuntemustaan ja tietämystään maan koulutusjärjestelmästä;
Tehokkuus ja hyödyt
7.	panee merkille, että säätiö löysi vuonna 2022 lisää mahdollisuuksia parantaa toimintansa tehokkuutta, kuten digitaalisten työnkulkujen parantaminen ja ennakoiva osallistuminen EU:n virastojen verkostoon ja sen eri työryhmiin; panee tässä yhteydessä merkille muun muassa säätiön kirjanpitopalvelujen yhteiskäytön EU-OSHAn kanssa vuonna 2022 allekirjoitetun palvelutasosopimuksen nojalla ja arvioinnin mahdollisuudesta resurssien yhteiskäyttöön Cedefopin kanssa palvelukseenoton, kyberturvallisuuden, EMAS-järjestelmän, kestävyyden ja viherryttämisen, hankinnan ja tietoteknisten välineiden ja järjestelmien alueilla;
8.	panee merkille, että säätiö on ryhtynyt toimenpiteisiin esimerkiksi energiankulutuksen ja kiinteistönhallinnan osalta, kuten toimistojen sulkemiseen elokuussa 2022, tunnistinten käyttöön valaistuksen ja käyttöveden osalta ja ajastinten käyttöön kuumavesisäiliöissä, lämmityksessä ja ilmastoinnissa; panee merkille lisääntyneet ponnistelut energianhallinnassa, joilla on saavutettu kaasun osalta 2 000 m3:n ja sähkön osalta 49 107 kWh:n säästöt vuonna 2022 huolimatta henkilöstön lisääntyneestä paikallaolosta toimistoissa vuoden mittaan sovellettujen hybridityötä koskevien sääntöjen myötä;
9.	suhtautuu myönteisesti säätiön sitoumukseen ottaa käyttöön kaikki komission sähköiset hankintavälineet ja siihen, että säätiön hankintamenettely on täysin digitalisoitu;
Henkilöstöpolitiikka
10.	panee merkille, että 31 joulukuuta 2022 henkilöstötaulukon viroista/toimista oli täytettynä 98,8 prosenttia ja että unionin talousarviossa hyväksytyistä 86 väliaikaisen toimihenkilön ja virkamiehen toimesta 85 oli täytettynä (verrattuna 86 hyväksyttyyn toimeen vuonna 2021); panee merkille, että vuonna 2022 säätiön palveluksessa työskenteli lisäksi 39 sopimussuhteista toimihenkilöä ja yksi paikallinen toimihenkilö;
11.	toistaa huolestuneena, että maantieteellinen tasapaino on haaste; panee merkille, että 42 prosenttia säätiön henkilöstöstä on sen jäsenvaltion kansalaisia, jossa säätiö sijaitsee; toteaa, että säätiö käyttää ansioihin perustuvia valintamenettelyjä, joissa ansioiden ollessa yhtäläiset valitaan ehdokkaat, joiden kansalaisuus on aliedustettuna; kehottaa säätiötä ryhtymään tarvittaviin toimenpiteisiin tasapainoisen ja oikeudenmukaisen maantieteellisen edustuksen saavuttamiseksi;
12.	panee merkille, että sukupuolijakauma keski- ja ylemmässä johdossa oli vuonna 2021 neljä naista yhdeksästä; panee merkille, että hallintoneuvoston jäsenten sukupuolijakauma oli 41 prosenttia miehiä (11 jäsentä) ja 59 prosenttia naisia (16 jäsentä) ja koko henkilöstöstä 33 prosenttia (41 jäsentä) oli miehiä ja 67 prosenttia (84 jäsentä) naisia;
13.	panee merkille, että säätiö hyväksyi monimuotoisuutta ja osallisuutta koskevan peruskirjan joulukuussa 2022; panee merkille, että vuonna 2022 henkilöstöllä oli monia etuja työhyvinvoinnin parantamiseksi ja että lisäksi hyväksyttiin uusia työaikaa ja hybridityötä koskevia sääntöjä, jotka tarjoavat henkilöstölle lisää mahdollisuuksia uusiin joustaviin työskentelytapoihin;
Hankinta
14.	panee merkille tilintarkastustuomioistuimen huomautuksen, jonka mukaan vuonna 2021 tehty sisältöön liittyviä tukipalveluja koskevan yhden miljoonan euron puitesopimus oli sääntöjen vastainen teknisistä eritelmistä poikkeamisen vuoksi; panee merkille, että tarjoajien oli toimitettava suljetut ja allekirjoitetut tilinpäätökset, joissa näkyi vähintään 250 000 euron liikevaihto kahdelta edelliseltä tilikaudelta (2019 ja 2020), osoituksena rahoitusvalmiudeltaan; huomauttaa, että tarjouskilpailun voittajan vuoden 2019 liikevaihto ei saavuttanut vaadittua raja-arvoa, mutta että säätiö päätti jättää tarjoajan hylkäämättä vuoden 2021 alustavan tilinpäätöksen suuremman liikevaihdon perusteella; korostaa tilintarkastustuomioistuimen johtopäätöksen olevan, että arviointimenettely ja sen tuloksena tehty sopimus olivat sääntöjenvastaisia samoin kuin kaikki sopimukseen liittyvät maksut, joiden suuruus vuonna 2022 oli 100 100 euroa; panee merkille, että säätiö yksinkertaistaa tilintarkastustuomioistuimen huomautuksen perusteella menetelmiään, joissa jatketaan toimeksisaajien taloudellisen luotettavuuden arviointia, mutta jotka sovitetaan paremmin nykyiseen (pandemian ja sodan alkamisen jälkeiseen) taloudelliseen tilanteeseen;
15.	panee merkille, että eräässä toisessa avoimessa kilpailumenettelyssä, jossa hankittiin maakohtaisia tukipalveluja neljällä miljoonalla eurolla, tarjoajien taloudellisia ja rahoitusvalmiuksia oli määrä arvioida kahdella perusteella, jotka olivat (1) vakaa rahoitusasema, joka osoitetaan joukolla parametreja, kuten voitollinen nettotulos, ja (2) vähintään yhden miljoonan euron vuotuinen liikevaihto kahtena viimeksi kuluneena tilikautena; huomauttaa, että säätiö teki sopimuksen viiden ei-kaupallisen yhteisön yhteenliittymän kanssa, vaikka mikään yhteenliittymän jäsen ei ollut ilmoittanut voitoista kahden edellisen vuoden osalta, minkä lisäksi se päätti jättää huomiotta liikevaihtoa koskevan vaatimuksen, jota tarjouskilpailun voittaja ei täyttänyt, sen ei‑kaupallisiin yhteisöihin soveltumattomuuden perusteella; korostaa tilintarkastustuomioistuimen todenneen, että säätiö sovelsi valintaperusteita virheellisesti ja että tarjouskilpailun voittajan taloudellisia ja rahoitusvalmiuksia ei osoitettu; panee lisäksi merkille, että arviointimenettely ja sen tuloksena tehty sopimus olivat siten sääntöjenvastaisia samoin kuin kaikki sopimukseen liittyvät maksut, joiden suuruus vuonna 2022 oli 70 500 euroa; huomauttaa, että kyseisen hankintamenettelyn kohteena oli inhimillisen pääoman kehittäminen Keski-Aasiassa ja että säätiö jatkaa tilintarkastustuomion huomautuksen perusteella keskusteluja asianomaisten komission palvelujen kanssa mahdollisista vaihtoehtoisista menetelmistä toimien toteuttamiseksi kumppanimaissa ja samalla yksinkertaistaa rahoituksen arvioinnin menetelmiään siten, että kohteena ovat tapauksen mukaan EU:n ulkopuoliset markkinat;
16.	muistuttaa, että kaikissa hankintamenettelyissä on tärkeää varmistaa reilu kilpailu tarjoajien välillä ja hankkia tavaroita ja palveluja parhaaseen mahdolliseen hintaan siten, että samalla kunnioitetaan avoimuuden ja julkisten varojen järkevän käytön, suhteellisuuden, yhdenvertaisen kohtelun ja syrjimättömyyden periaatteita; kehottaa säätiötä ryhtymään toimenpiteisiin sen varmistamiseksi, että tulevissa hankintamenettelyissä noudatetaan täysimääräisesti sovellettavia sääntöjä ja varmistetaan siten tarjouskilpailumenettelyn avoimuus, oikeudenmukaisuus ja eheys;
17.	panee merkille, säätiöllä oli vuoden 2022 lopussa vain yksi avoin, tilintarkastustuomioistuimen huomautus, joka esitettiin vuonna 2018 ja koskee tilapäisiä työntekijöitä ja jonka parlamentti on jo aiemmin pannut merkille vastuuvapautta koskevassa kertomuksessa; panee lisäksi merkille, että säätiö käsitteli tämän asian aloittaessaan vuonna 2023 allekirjoitettavaksi tarkoitetun uuden puitesopimuksen laatimisen;
Eturistiriitojen ennaltaehkäisy ja hallinta sekä avoimuus
18.	panee merkille, että säätiö on julkistanut verkkosivustollaan hallituksensa jäsenten sekä ylemmän ja keskijohdon kaikki sidonnaisuuksia koskevat ilmoitukset ja ansioluettelot; panee lisäksi merkille, että säätiö luettelee kaikki sen pääjohtajan ja organisaatioiden tai itsenäisten ammatinharjoittajien väliset tapaamiset verkkosivustollaan;
19.	panee merkille, että säätiöllä on sisäinen petostentorjuntastrategia, jota ajantasaistetaan säännöllisesti, ja että se voisi harkita kyseisen strategian täydentämistä korruptiontorjuntaa koskevalla osalla; panee lisäksi merkille, että säätiöllä on suunnitelmissaan eturistiriita-asioita koskevan käytännön laatiminen;
Sisäinen valvonta
20.	panee tyytyväisenä merkille myönteisen lausunnon, jonka sisäisen tarkastuksen osasto antoi lopullisessa tarkastuskertomuksessaan joulukuussa 2022 täydentävyydestä ja yhteistyömekanismeista säätiön ja komission välillä ja jossa korostettiin säätiön henkilöstön asiantuntemusta ja kahdesti vuodessa käytävän rakenteellisen vuoropuhelun järjestämistä hallintoneuvoston kokousten valmistelun paremman koordinoinnin varmistamista varten; huomauttaa, että tästä huolimatta lausunnossa tuodaan esille kaksi erittäin tärkeää säätiön toimeksiantoon ja indikaattoreiden seurantaan liittyvää kysymystä sekä kaksi tärkeää painopisteiden kohdistamiseen ja EU:n pyyntötietokantaan sekä menettelyjen parannuksiin liittyvää kysymystä; panee arvostaen merkille, että säätiö laati vastauksena tähän yhteistyössä työllisyys-, sosiaali- ja osallisuusasioiden pääosaston kanssa näiden suositusten käsittelemiseksi toimintasuunnitelman, joka toteutetaan vuonna 2023;
Muita huomautuksia
21.	panee merkille, että säätiö kiinnittää erityistä huomiota kyberturvallisuuteen ja digitaalisten rekistereiden ja tietojen hallinnointiin, sekä toimenpiteet, joihin se on ryhtynyt noudattaakseen asiaa koskevia unionin ohjeita, kuten varmuuskopioinnin parantaminen ja säätiön pääverkkosivuston tunkeutumistestit; panee lisäksi merkille, että vuonna 2021 suoritetun koko säätiön kattaneen tietoturvariskin arvioinnin perusteella kehitettiin ja hyväksyttiin riskienhallintasuunnitelma vuonna 2022;
22.	panee merkille, että säätiön EMAS- ja ISO 14001 -sertifioinnit jäivät voimaan maaliskuussa 2022 (ja 2023) toteutetun ympäristötarkastuksen jälkeen;
°
°	°
23.	viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta ...[footnoteRef:12] antamaansa päätöslauselmaan. [12:  Hyväksytyt tekstit, P9_TA(2024)0000.] 

